**CRITERII DE CALIFICARE PENTRU ETAPA NAŢIONALĂ A OLIMPIADEI DE CHIMIE 2017**

*Pentru etapa naţională a Olimpiadei de chimie, ediţia 2017, judeţul Bacău va avea alocat un număr de 16 locuri.*

*Olimpiada de chimie se desfășoară în conformitate cu prevederile Metodologiei-cadru de organizare şi desfăşurare a competiţiilor şcolare nr. 3035/10.01.2012 şi a Regulamentului specific privind desfăşurarea Olimpiadei de chimie nr. 27169/27.01.2014. Criteriile pentru selectarea lotului județean, în urma consultării membrilor comisiei de organizare și a colegilor din consiliul consultativ, sunt:*

1. *Pentru fiecare nivel de studiu calificăm câte 3 elevi, cu condiția ca cel de-al treilea elev de la fiecare clasă sa obțină minim 50% din punctajul primului clasat la acel nivel de studiu;*
2. *În cazul în care nu se îndeplinește condiția de la punctul 1, locul al 3-lea va fi ocupat de un elev de la alta clasa care îndeplinește această condiție;*
3. *Comisia de organizare şi evaluare pentru etapa judeţeană poate decide componenţa lotului care participă la etapa naţională, astfel încât judeţul să aibă şansa de a obţine cele mai bune rezultate la etapa naţională şi la barajele de selecţie a loturilor de pregătire pentru competiţiile externe;*
4. *La repartizarea locurilor se va ţine cont de punctajele obţinute la subiectele cu grad mai mare de dificultate;*
5. *Locurile rămase libere se aloca in ordinea descrescătoare a punctajelor, ținându-se cont de criteriile 3 și 4, cu condiția ca elevii să nu obțină mai puțin de 50% din punctajul primului clasat la fiecare nivel de studiu .*
6. *Dacă mai rămân locuri vacante după criteriul de la punctul 5, le alocăm elevilor cu cel mai mare punctaj.*
7. *La punctaje egale se vor califica elevi care au obținut prima medie la etapa județeană și au obținut și premii în anul școlar trecut la faza națională;*
8. *În cazul în care un elev se califică la etapa naţională la mai multe discipline, iar probele de concurs se desfăşoară simultan, acesta şi părintele/tutorele legal îşi vor exprima în scris opţiunea pentru disciplina la care elevul va participa la etapa naţională;*

***Inspector şcolar ISJ Bacău***

***prof. Pruteanu Laura***